open-index/open-wikipedia-markdown huggingface dataset:
צ'ארלס אוגוסטוס הרטליי

**צ'ארלס אוגוסטוס הרטליי** (באנגלית: **Charles Augustus Hartley**; 3 בפברואר 1825 - 20 בפברואר 1915) היה מהנדס אזרחי בתקופה הוויקטוריאנית, שכונה "אבי הדנובה" על תרומתו לשיפור נתיבי השיט בדנובה התחתונה.

## ביוגרפיה
הרטליי נולד במשפחה סקוטית, בעיר דרלינגטון , באנגליה, כבנו של סוכן מסחרי. בעיר זו הופעלה לראשונה בעולם מסילת רכבת מסחרית עם קטר הפועל על קיטור. הרטליי סיים בגיל 13 את הגימנזיה של גייטסהד והתחיל חניכות בעבודות כרייה במקביל ללימודי ערב להרחבת הדעת. בגיל 19 סיים את חניכותו בתחום ההנדסה וב-25 בספטמבר 1845 התחיל לעבוד כמהנדס ב-Scotish Central Railway.

בגיל 23 התמנה למהנדס ראשי בתוכנית שיפוצים בנמל פלימות'. המשימה בוצעה מהר ובדייקנות וכך רכש לו מוניטין טוב. ב-1855 גויס בדרגת קפטן לגוף ההנדסה האנגלו-טורקי, תחת פיקודו של ג'ון סטוקס. אחרי המלחמה התמנה סטוקס לעמוד בראש הוועדה האירופאית לדנובה והוא ביקש וקיבל את הרטליי כמהנדס הוועדה, שישבה בגאלאץ.

[ממוזער|קברו של הרטליי ב[בית הקברות הייגייט]]
הרטליי הגיע לגאלאץ בחורף 1857, כשהדנובה הייתה קפואה.

## מעבודותיו

* Description of the Delta of the Danube** (1874)**
* Notes on Public Works in the United States and Canada** (1875)**

## קישורים חיצוניים

* Secretele omului care a îmblânzit Dunărea: „A fost părintele unui fluviu“ 
* Sir Charles A. Hartley, „Părintele Dunării” (1) 
* Sir Charles A. Hartley, „Părintele Dunării” (2) 
* Mari ingineri care au regularizat brațul Sulina 
* 

## הערות שוליים

קטגוריה:מהנדסים אנגלים
קטגוריה:דנובה
קטגוריה:בריטים שנולדו ב-1825
קטגוריה:בריטים שנפטרו ב-1915
פול קדר

**פול קדר (יוסף פנחס חומסקי)** (26 במרץ 1925 - 13 באוקטובר 2021) היה מראשוני טייסי חיל האוויר הישראלי. שירת כראש להק ההדרכה בחיל האוויר והשתחרר בדרגת אלוף-משנה. ממקימי יש דין: ארגון מתנדבים לזכויות אדם.

## ביוגרפיה
קדר נולד בתל אביב בשם יוסף פנחס חומסקי, בנם של רבקה ובן-ציון חומסקי. אביו היה לוחם בגדודים העבריים שנכלא עם זאב ז'בוטינסקי בכלא עכו והוגלה מארץ ישראל.

ב-1927 עברה משפחתו לפריז. במלחמת העולם השנייה הצטרף קדר לכוחות הבריטים שנסוגו מצרפת ומצא מקלט בבריטניה. הוא זייף את גילו והתנדב לחיל האוויר המלכותי. את הכשרתו עשה בקנדה והתמחה בהטסת מטוסים ימיים בצי ארצות הברית. ב-1943 הצטרף למערכה באוקיינוס האטלנטי כמלווה שיירות ובלוחמה נגד צוללות. בסוף 1943 הוצב בציילון והשתתף בלחימה בזירה הדרום-מזרח אסייתית כטייס מטוסי PBY קטלינה ושורט סנדרלנד. השתחרר כקצין ב-1946.

לאחר שחרורו היה פעיל האצ"ל באירופה וסייע בארגון טייסת האצ"ל.

ב-1948 חזר לישראל והוצב כטייס תובלה בטייסת 103. בנובמבר 1949 מונה למפקד הטייסת ובפברואר 1950 מונה לראש מחלקת מבצעים במטה חיל האוויר. בתפקיד זה השתתף בפעולת התגמול של חיל האוויר על תקרית אל-חמה ב-1951. בתפקידו הבא נשלח לצרפת להתמחות בתחום הבקרה האווירית. עם שובו הקים את מערך הבקרה בחיל האוויר הישראלי וב-1954 מונה בפעם השנייה למפקד טייסת 103.

בינואר 1955 מונה לנספח חיל האוויר בצרפת, ובמהלך מבצע מוסקטר ומבצע סיני היה קצין הקישור של צה"ל לכוח הצרפתי בקפריסין.

ב-1959 מונה לראש להק ההדרכה במטה חיל האוויר. לאחר מכן שירת כמפקד זרוע האוויר בפו"ם ונספח צבאי בטורקיה. שימש ראש משלחת משרד הביטחון באירופה וקונסול כללי בניו יורק.

היה חבר בצוות ההקמה של בית התפוצות.

לקראת הבחירות לכנסת האחת עשרה שובץ במקום השישי ברשימת מפלגת יחד בראשותו של עזר ויצמן, אך המפלגה זכתה לשלושה מנדטים והוא לא נכנס לכנסת. היה חבר במפלגת אור. ב-2005 היה ממקימי יש דין: ארגון מתנדבים לזכויות אדם. על פועלו זכה יחד עם רעייתו רות באות זכויות האדם ע"ש אמיל גרינצוויג.

קדר נפטר ב-13 באוקטובר 2021. הותיר אחריו אישה, רות, בתו של יוליוס ג'ייקובס, וארבעה ילדים, בהם אלכסנדר (סנדי) קדר, פרופסור למשפטים באוניברסיטת חיפה.

## קישורים חיצוניים
* פול קידר באתר מוזיאון הלוחם היהודי במלחמת העולם השנייה

## הערות שוליים

קטגוריה:טייסי חיל האוויר הישראלי
קטגוריה:נספחים צבאיים ישראלים בטורקיה
קטגוריה:קונסולי ישראל בניו יורק
קטגוריה:אנשי היישוב ילידי הארץ
קטגוריה:ראשי להק ומחלקת ההדרכה בחיל האוויר
קטגוריה:ראשי מחלקת מבצעים בחיל האוויר
קטגוריה:זוכי אות אמיל גרינצוויג
קטגוריה:לוחמי האצ"ל
קטגוריה:טייסים ארץ-ישראלים ויהודים בחיל האוויר המלכותי
קטגוריה:פעילי מפלגת יחד
קטגוריה:אלופי-משנה בחיל האוויר
קטגוריה:ישראלים שתרמו את גופתם למדע
קטגוריה:חיילי חיל האוויר במלחמת העצמאות
קטגוריה:ישראלים שנולדו ב-1925
קטגוריה:ישראלים שנפטרו ב-2021
רכס בארנבי

**רכס בארנבי** (באנגלית: **Burnaby Range**) הוא רכס הרים קטן, ששטחו 30 קמ"ר, המהווה חלק מרכסי קיטימט.

הרכס ממוקם על האי פיט, בפרובינציית קולומביה הבריטית שבקנדה.

הפסגה הגבוהה ביותר ברכס היא פסגת סילבן.

## היסטוריה
שמו של הרכס אומץ רשמית ב-11 במאי 1946.

## קישורים חיצוניים
* רכס בארנבי באתר ממשלת קולומביה הבריטית
* תחזית מזג אוויר עדכנית עבור רכס בארנבי
* מזג אוויר נוכחי ברכס בארנבי, לרבות תצלומי לוויין

## הערות שוליים

בארנבי
בארנבי
רכס טנייקו

**רכס טנייקו** (באנגלית: **Tenaiko Range**) הוא רכס הרים קטן, ששטחו 185 קמ"ר, המהווה חלק מרכסי קיטימט. הרכס מגיע לשיא של 1,042 מטרים מעל פני הים.

הרכס ממוקם בפרובינציית קולומביה הבריטית שבקנדה.

הרכס מוקף מצידו האחד בנהר גיימסבי, ובנחל טנייקו.

## היסטוריה
שמו הנוכחי של הרכס ניתן לו רשמית ב-7 בספטמבר 1950.
## קישורים חיצוניים
* רכס טנייקו באתר ממשלת קנדה
* רכס טנייקו באתר ממשלת קולומביה הבריטית
* תצלום לוויין של רכס טנייקו

## הערות שוליים

טנייקו
טנייקו
ההתקפה על לנינגרד

**ההתקפה על לנינגרד** (באנגלית: **Attack on Leningrad**, הופץ בחבר המדינות בשם לנינגרד, ברוסית **Ленингра́д**) הוא סרט מלחמה רוסי משנת 2009 בשיתוף פעולה בריטי-רוסי אודות העיר לנינגרד בתקופת המצור על העיר. הסרט הוקרן בהקרנת בכורה ב-19 בספטמבר 2009 בפסטיבל הסרטים הבין-לאומי באולדנבורג, גרמניה.
## תקציר עלילת הסרט
כאשר פולשת גרמניה הנאצית לברית המועצות בשנת 1941 והחיילים הנאצים מכתרים במהירות את לנינגרד הנצורה, עיתונאים זרים מפונים. אבל אחת מהם, קייט דייוויס מ'הדיילי טלגרף', נעזבת בשטח ההפצצות, לאחר שמניחים שנהרגה והיא מפספסת את המטוס שעוזב את העיר. לבדה בעיר רווית הרג הרס ומצור היא נעזרת על ידי נינה, קצינת משטרה צעירה ואידיאליסטית ויחד הן נלחמות למען הישרדותם והישרדות האזרחים של לנינגרד הנצורה.
## שחקנים ודמויות

## פרסים

## קישורים חיצוניים

*ההתקפה על לנינגרד באתר Kino.1tv.ru
*"ההתקפה על לנינגרד" באתר נון-סטופ פרודקשן
קטגוריה:המצור על לנינגרד
קטגוריה:מיני-סדרות טלוויזיה
קטגוריה:סרטי 2007
קטגוריה:סרטי טלוויזיה רוסיים
קטגוריה:סרטי מלחמת העולם השנייה
מארי, נסיכת הולנד

**מארי, נסיכת הולנד** (בהולנדית: **Marie van Oranje-Nassau**; 5 ביוני 1841 – 22 ביוני 1910), הייתה נסיכה הולנדית בתו של פרדריק, נסיך הולנד, ואמו של וילהלם, נסיך אלבניה.

## ביוגרפיה
מארי נולדה ב-5 ביוני 1841 בווסנאר שבהולנד לפרדריק, נסיך הולנד שהיה בנו השני של וילם הראשון ואשתו לואיזה, נסיכת פרוסיה, בתם של פרידריך וילהלם השלישי, מלך פרוסיה ולואיזה ממקלנבורג-שטרליץ.

בילדותה אובחנה מארי עם בעיות שמיעה קשות. כמו אחותה לואיזה היא נחשבה לאינטליגנטית מאוד ובעלת גינונים מלכותיים. בסידורי השידוכים הועלתה הצעה לחתנה עם אלברט אדוארד, נסיך ויילס, אולם אמו המלכה ויקטוריה התנגדה לכך. ב-18 ביולי 1871 התחתנה מארי עם וילהלם, נסיך ויד, ממנו נולדו לה 6 ילדים.

בשנת 1907 מת בעלה וילהלם, נסיך ויד, וב-22 ביוני 1910 מתה מארי בביתה בנויוויד.

## משפחתה
ב-18 ביולי 1871 התחתנה מארי עם וילהלם, נסיך ויד, ממנו נולדו לה 6 ילדים:
* וילהלם פרידריך, נסיך ויד (1872–1945), התחתן עם פאולינה, נסיכת וירטמברג
* אלכסנדר, נסיך ויד (1874–1877)
* וילהלם, נסיך אלבניה (1876–1945), התחתן עם סופיה, נסיכת שנבורג-ואלדנבורג
* ויקטור, נסיך ויד (1877–1946), התחתן עם גיזלה, רוזנת זולמס-וילדנפלס
* לואיזה, נסיכת ויד (1880–1965)
* אליזבת, נסיכת ויד (1883–1938)

## אילן יוחסין

## קישורים חיצוניים

* 

קטגוריה:בית אוראניה-נסאו
קטגוריה:ילידות 1841
קטגוריה:נפטרות ב-1910
מקיף שש-שנתי אורט רמת יוסף

**מקיף שש שנתי אורט רמת יוסף** הוא בית ספר תיכון וחטיבת ביניים השוכן בשכונת רמת יוסף בבת ים. אורט רמת יוסף הוא מקיף ממלכתי הפועל כחלק מרשת החינוך אורט ישראל. בבית הספר שש שכבות והוא מונה כ-800 תלמידים מגילאי 12 ועד 18. מנהלת המקיף השש-שנתי היא חדוה גלזר ומנהלת חטיבת הביניים היא לינור דואן.

## מבנה
בית הספר מכיל שני בניינים מרכזיים: בניין חטיבת הביניים ובניין החטיבה העליונה. בין הביניים ממוקמת רחבה גדולה עם ספסלים מודרניים ומרגש כדורסל וכדורגל לרווחת התלמידים. שטח בית הספר מוקף בגדר חיצונית, בין החטיבה העליונה ולביניים ישנו גשר המפריד בין שני המבנים. במרכז הגשר עומד מבנה ההנהלה. בשטח בית הספר קיימים 2 אולמות ספורט גדולים ומרווחים ובאחד מהם קיים אולם כושר עם מתקנים.

מבנה חטיבת הביניים שימש בעבר את תיכון "רמות" וגדר הפרידה בין התיכונים. כחלק מתהליך חיטוב התיכונים בעיר, עבר תיכון "רמות" למבנה אחר בעיר, והמבנה ששימש אותו עד אז הפך למבנה החטיבה של "אורט רמת יוסף".

## מגמות ומסלולים בחטיבת הביניים והתיכון
* **מגמת תקשורת** - מגמת התקשורת משלבת חינוך לצריכה ביקורתית של אמצעי התקשורת וחינוך ליצירה עצמאית ומתן ביטוי לעמדות האישיות באמצעות אמצעי התקשורת. במהלך לימודי המגמה, התלמידים לומדים על תכונות צילום, שיווק, תקשורת המונים ועוד. למגמה 2 חלקים: חלק עיוני בן 3 יחידות וחלק מעשי בן 2 יחידות.
* **מגמת מדעי החברה** - מגמת מדעי החברה משלבת את לימודי הפסיכולוגיה וסוציולוגיה. במהלך לימודי המגמה, התלמידים לומדים על מנהיגות, התנהגות האדם, מבנה חברתי ועוד. המגמה כוללת 2 יחידות לכל מקצוע ויחידה נוספת של עבודת חקר כללית במדעי החברה.
* **מגמת פיזיקה** - מגמת פיזיקה מאופיינת בניסיון לחקור את המערכות הקיימות מסביבינו. במהלך לימודי המגמה, התלמידים לומדים על מערכות אופטיות, מכניות, חשמליות ועוד.
* **מגמת כימיה** - במגמת כימיה לומדים התלמידים את בסיס לימודי הרפואה, רוקחות, ביוטכנולוגיה ועוד.
* **מגמת ביולוגיה - חקר המח** - במהלך מגמת ביולוגיה התלמידים מתנסים בהכנות עבודות חקר, ניסויים ועבודה עצמית. במגמה התלמידים לומדים את התחומים השונים של המדעים בצורה מורחבת.
* **מגמת אלקטרוניקה** - מגמת אלקטרוניקה היא מגמת הייטק ברמה גבוהה ביותר, המשלבת תחומי תקשורת, אלקטרוניקה, רובוטיקה ועוד. במהלך לימודי המגמה, לומדים התלמידים על מערכות אלקטרוניות וכיצד ניתן לשלוט עליהם באמצעות המחשב. המגמה כוללת 10 יחידות.
* **הנדסת תוכנה** - במהלך לימודי המגמה, התלמידים מכירים שפות תכנות ולומדים כיצד לבנות פרויקטים מגוונים בשפות התכנות. בסיום לימודי המגמה יקבל הבוגר תעודת בגרות של 10 יחידות לימוד.
* **כיתת חינוך מיוחד** - כיתת חינוך מיוחד מיועדת לילדים בעלי אוטיזם או לקויות למידה. בכל כיתה יש עד שמונה ילדים.

## קישורים חיצוניים
* 
* 

## הערות שוליים

קטגוריה:בת ים: תיכונים
קטגוריה:בת ים: מבנים
קטגוריה:רמת יוסף
Mercy (שיר של מאדאם מסייה)

**Mercy** (בעברית: **רַחֲמִים**) הוא השיר שייצג את צרפת באירוויזיון 2018 שהתקיים בליסבון, פורטוגל. השיר נכתב, הולחן ובוצע על ידי הצמד מאדאם מסייה. השיר נבחר ב-27 בינואר 2018 בתחרות "דסטינסיון: אירוויזיון" (בתרגום מילולי "יעד: אירוויזיון") ששודרה בערוץ France 2 והיוותה את הקדם הצרפתי.

השיר מבוסס על סיפור אמיתי של ילדה ניגרית ששמה מרסי. היא נולדה על סיפון האונייה Aquarius זמן קצר לאחר שאימה ניצלה מטביעה בים התיכון על ידי הארגון SOS Méditerranée ששם לו למטרה הצלת חיים במימי הים התיכון.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2018
קטגוריה:שירי צרפת באירוויזיון
קטגוריה:שירים בצרפתית
קטגוריה:שירים המבוססים על אירועים אמיתיים
קטגוריה:שירים על ילדים
רכס קייפ (קנדה)

**רכס קייפ** (באנגלית: **Cape Range**) הוא רכס הרים קטן, ששטחו 82 קמ"ר, המהווה חלק מרכסי קיטימט.

הרכס ממוקם בקצהו הדרומי של האי קאלוורט, בפרובינציית קולומביה הבריטית שבקנדה.

שיאו של הרכס, בגובה 510 מטרים מעל פני הים.

## היסטוריה
שמו של הרכס אומץ רשמית ב-3 ביוני 1947.

## קישורים חיצוניים
* רכס קייפ באתר ממשלת קולומביה הבריטית
* תצלום לוויין של רכס קייפ
* מזג אוויר עדכני עבור רכס קייפ, לרבות לוויין עננים
** תחזית מזג אוויר עבר רכס קייפ
** סטטיסטיקות מזג אוויר עבור רכס קייפ

## הערות שוליים

קייפ
קייפ
יהושע גורדון

**יהושע גורדון** (נובמבר 1885, תרמ"ו – 7 בנובמבר 1943, ט' בחשוון ה'תש"ד) היה איש מנהל בתקופת היישוב. מנכ"ל החברה לתערוכות וירידים, מייסד הקואופרטיב פלאו"ג - מגדלי פרי הדר ארץ ישראל. היה פעיל בתחום הלשון העברית.

## ביוגרפיה
נולד במוסקבה, בנו של איש חובבי ציון אברהם זאב גורדון ונכדו של הנדיב שרגא פייבל יעקבזון. בשנת 1891, בהיותו בן שש, עלה עם משפחתו לארץ ישראל. תחילה התיישבה המשפחה במושבה רחובות, ובשנת 1893 עברה לראשון לציון. בעשור הראשון של המאה ה-20 נסע לאנגליה ללימודי כימיה וכלכלה. בתקופת שהותו שם עסק בפעילות ציונית.

בתקופת מלחמת העולם הראשונה שהה במצרים וסייע בהעברת הפליטים היהודים למצרים. ייסד בפורט סעיד בית ספר עברי בשם "הרצליה" ולימד בו עברית. לאחר המלחמה שב לארץ ישראל והתמנה לקצין קישור  בין היישוב העברי לממשל הצבאי הבריטי ופעל לשילוב עובדים עבריים בפקידות של הממשל המנדטורי. תרם להחדרת השפה העברית למסמכים רשמיים של הממשל. בשנת 1920 ייסד חברה לניווט יפו–לונדון וצירף אליה אישי ציבור ובהם מאיר דיזנגוף.

בשנים 1920–1922 כיהן כמפקח לצד מושל המחוז, ובהמשך כסגן מנהל משרד המסחר והתעשייה בירושלים. ערך את ירחון המשרד בשפה העברית. ארגן את התערוכה הראשונה של תוצרת הארץ בתל אביב בשנת 1924. כיהן כמנהל הכללי של החברה לתערוכות וירידים של המזרח הקרוב. הוא קבע את דגלה וסמלה: דגל בצבע תפוז, וסמל המורכב מעוגן שבמרכזו צבי, המציין את השאיפה לעם שחי על חופי הים התיכון וסוחר עם ארצות העולם. בשנים 1932 – 1936 ערך סיורים באירופה ובארצות סקנדינביה וקשר קשרי מסחר לשיווק פרי הדר. התמסר להפצת תוצרת הארץ למדינות העולם. ייסד את הקואופרטיב פלאו"ג – מגדלי פרי הדר ארץ ישראל.

בסוף ימיו הכין מילון אנגלי–עברי למונחי מסחר. בין תחדישיו: קמעונאי ומוצג.

## לקריאה נוספת
* 'גורדון, יהושע', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 129. 

## קישורים חיצוניים
* 
* 
* 
*  (שני אנשים בשם יהושע גורדון מתוארים במאמר, בטעות, כאדם אחד)

## הערות שוליים

קטגוריה:אישים הקבורים בבית הקברות טרומפלדור
קטגוריה:מנהלים ביישוב
קטגוריה:בלשנים ולשונאים ביישוב
קטגוריה:מילונאים כותבי עברית
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1943
כרוב כרתי

[ממוזער|250px|צמח פורח של כרוב כרתי ב[נחל מערות]]
**כְּרוּב כְּרֵתִי** (שם מדעי: *Brassica cretica*) הוא בן-שיח בסוג כרוב במשפחת המצליבים. הפרח בעל 4 עלי כותרת בצבעי צהוב-חיוור חרדלי ויוצרים דוגמת צלב. עלי הכותרת הם בגודל 1.5–2 סנטימטרים. העלים גדולים, מכחילים, בעלי שפה משוננת ומסורגים (עלה אחד בכל פרק). העלים מכוסים בשעווה, ובסיס הצמח מעוצה.

## תפוצה
מין זה מצוי בסכנת הכחדה ובארץ ישראל הוא פורח רק בהר הכרמל באזור נחל מערות בקרקעות סלעיות ולא מלוחות. הצמח התגלה בנחל המערות ב-1979 על ידי חוה להב, במצוק הצפוני של הנחל.

בעולם הוא פורח גם באזור יוון ואייה, בהם כרתים, שהעניק לו את שם המין.

## קישורים חיצוניים

## הערות שוליים

קטגוריה:צמחים שתוארו ב-1785
קטגוריה:טקסונים שתוארו בידי ז'אן-בטיסט דה לאמארק
קטגוריה:ארץ ישראל: מצליבים
קטגוריה:מצליבים
אפרים זלמנוביץ

הרב **אפרים זלמנוביץ** (נולד ב-1949) הוא רבה של מזכרת בתיה, ראש מכון העם והמדינה, מחבר ספרים והוגה דעות.

## ביוגרפיה
בן לניצולי שואה. ההורים, מצאצאי בעל הטורי זהב. מייד עם עלייתם אחרי השואה, שם איבדו הורים ורוב אחיהם ואחיותיהם ובני משפחתם, אביו ישעיהו זלמנוביץ היה ממקימי מערכת החינוך הממלכתי דתי באשדוד. דודו הוא הרב ישראל אריה זלמנוביץ.

בוגר בית הספר ממ"ד תחכמוני בעיר רחובות. בוגר מדרשית נועם בפרדס חנה. בגיל 15 הלך ללמוד בישיבת חברון בירושלים. שם למד חמש שנים.

באותן שנים, הקים את סניף בני עקיבא, וכן ייסד ושימש כרב בית כנסת לצעירים באשדוד. כן שירת כרב בסיס חיל הים השוכן בנמל אשדוד.

הוסמך בגיל 17 על ידי ראשי ישיבת חברון בירושלים על ידי הרבנים יחזקאל סרנא והרב משה חברוני וגדולי דור נוספים ובהם הרב עובדיה יוסף. קיבל כושר לכהן כרב עיר מהרבנים הראשיים לישראל איסר יהודה אונטרמן ויצחק נסים.

בגיל 20 ובעודו רווק, התמנה לרבה של מזכרת בתיה, והיה לרב המועצה הצעיר ביותר במדינה.

זלמנוביץ כיהן 35 שנים גם בתפקיד יו"ר המועצה הדתית במזכרת בתיה במשך כשבע קדנציות. וכן שימש ומשמש גם יו"ר עמותת החברה קדישא מזכרת בתיה והפוסק ההלכתי שלה.

בשנת 1986–1987 כיהן כרב הראשי ואב בית הדין בפרנקפורט.

בשנת תשנ"ב יזם זלמנוביץ את העלאת עצמותיו של הרב שמואל מוהליבר רבה של ביאליסטוק והטמנתם במזכרת בתיה. שם הקימו אוהל על קברו כאוהל שהיה על קברו בבית העלמין בביאליסטוק ונותץ במלחמת העולם השנייה.

ייסד בשנת 1982 את מכון העם והמדינה שמטרתו "הכשרת והכוונת בני תורה ליצירה בעריכת מחקרים תורניים מהכתובים וממציאות החיים, למען יהוו גורמים משפיעים בבנין הארץ ע"פ תורה". כמו כן פרסם באמצעות המכון ספרים בנושאי עם ומדינה.

זלמנוביץ סבור כי אין כל מניעה להעלות הומוסקסואל מתפלל לקריאת התורה או לכבד אותו בכל שאר הכיבודים שנוהגים לכבד בהם את המתפללים.

זלמנוביץ כותב טור במספר אתרי אינטרנט ובהם אתר ערוץ 7, סרוגים, רדיו קול חי ו"ערים רחובות" ומחזיק חשבון פייסבוק.

## משפחתו
זלמנוביץ נשוי לפסיה שרה לבית בארי בתו של הרב שמואל בארי (שטיין) ששימש כשליח הסוכנות לאתיופיה ולאחר מכן כרבה הראשי של הלסינקי פינלנד והאג הולנד. אב לשני בנים ובת. בנו עו"ד בנימין (בני) זלמנוביץ התמחה בבית המשפט העליון אצל השופטים יעקב טירקל ואילה פרוקצ'יה, מכהן כיו"ר ועדת ערר לתכנון ובניה.

## ספריו
* סדרת "חברה והלכה: בירור בעיות חברה לאור ההלכה":
** אלכוהוליזם וסמים
** כיבוש מהו
** ספר פקוח נפש
** חינוך ובריאות
** יהודים וערבים
** חדשות שמונים ושמונה

## קישורים חיצוניים
* עשרות מאמרים וטורי דעות, אתר ערוץ 7
* מאמרים וטורי דעות, אתר סרוגים.
* מאמרים וטורי דעות, רדיו קול חי.
* 
* 
* חשבון הפייסבוק של הרב זלמנוביץ
* אתר ערים רחובות
* 

## הערות שוליים

קטגוריה:מזכרת בתיה: רבנים
קטגוריה:בוגרי בית הספר תחכמוני (רחובות)
קטגוריה:בוגרי ישיבת חברון כנסת ישראל
קטגוריה:בוגרי מדרשית נעם
קטגוריה:רבני מועצות מקומיות
קטגוריה:פרנקפורט: רבנים
קטגוריה:ישראלים שנולדו ב-1949
Cariño

"**Cariño**" (בעברית: "**יקירי**") הוא שיר של הזמרת והשחקנית ג'ניפר לופז מתוך אלבומה השני J.Lo. השיר יצא כסינגל שיווקי מתוך האלבום במהלך שנת 2001.

## כתיבה והפקה
את השיר כתבו:
מני בניטו, קורי רוני, גיירמו אדג'יל ג'יי. אר, ג'וזף סנשז, פרנק רודריג, זמונגו סנטמריה, ניל קריק, ולופז עצמה והפיקו אותו קורי רוני, גיירמו אדג'יל ג'יי. אר, ג'וזף סנשז ופרנק רודריגז. ההשראה לשיר הגיעה מגיירמו אדג'יל ג'יי. אשר יצר אינטרפרטציה לשיר "Sofrito" של הזמר מונגו סנטה מריה משנת 1976, ולאחר מכן הציג את גרסתו הסופית של השיר לטומי מוטולה (אשר היה הנשיא של חברת התקליטים בה הייתה חתומה לופז) וללופז עצמה.

השניים התלהבו מהשיר והחליטו לכתוב שיר בהשראת גרסה זו. אך לטענתה של לופז זה לקח "נצח" לפתח את השיר: "לא יכלתי לכתוב את זה, קורי (רוני) לא היה יכול לכתוב את זה, אנשים אחרים ניסו לכתוב את זה אך אף אחד לא הצליח לכתוב את השיר הארור הזה." בסופו של דבר מני בניטו הביא את התרומה העיקרית למילים של השיר". לאחר שהם סיימו לכתוב את השיר קורני רוני התקשר ללופז ובישר לה על כך וכינה את השיר כ-"סקסי" מה שגרם ללופז להתלהב מהשיר אף על פי ששינתה מעט את המילים של הפזמון.

## הרכב מוזיקלי
השיר הוא שיר פופ לטיני שמשלב בתוכו אנגלית וספרדית יחדיו אשר נמשך 4:15 דקות. לופז אמרה כי ההשראה לשיר נלקחה מהצ'ה צ'ה צ'ה. היא הסבירה כי המונח "Cariño" משמעו אהבה וחיבה. מבחינה לירית השיר מדבר על כך שלופז רוצה עוד מהאהבה של בן זוגה אך היא מרגישה שהוא לא נותן לה מספיק.

## ביקורות
בהבוסטון גלוב נכתב על השיר כי "יש בשיר סקס אפיל אמיתי", תוך שהביקורת שהופנתה כלפיו הייתה חיובית מאוד. בשיקגו סאן-טיימס נכתבה ביקורת על השיר גם כן. בהמשך, גם ב-*Houston Press* כתבו על השיר ביקורת. ב-*The Daily Nebraskan* כתבו על השיר ביקורת גם כן, תוך שהוא הושווה לשיר "Si Ya Se Acabó".

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
מועדון תרבות (תוכנית טלוויזיה)

**מועדון תרבות** הייתה מגזין תרבות יומי ששודר בערוץ כאן 11 שעלתה לשידור ב-15 במאי 2017. בהגשתן של שפרה קורנפלד, אסתר רדא, לוסי איוב ודפנה לוסטיג, ברוטציה של 2 מגישות מתחלפות בכל ערב.

התוכנית סיקרה את כל האירועים העכשוויים בתרבות הישראלית, ומדי תוכנית התארחו בה אומנים שונים שסיפרו על פרויקטים בהם הם משתתפים.

ב-18 בדצמבר 2017 השיקה התוכנית פרויקט שנקרא "מועדון קריאה" במסגרתו מוכרז מדי חודש על "ספר החודש" אותו קוראים הצופים במהלך החודש.

בינואר 2018 פורסם כי התוכנית עתידה לרדת בשל נתוני צפייה נמוכים ועלות גבוהה. בפברואר 2018 פורסם כי תעלה במקומה תוכנית תרבות דו-שבועית בשם "סוכן תרבות" בהגשת קובי מידן שהצליחה הרבה יותר ממועדון תרבות.

התוכנית זכתה בפרס האקדמיה לטלוויזיה לשנת 2017 (ששודר ב-2018 לאחר ביטולה), בקטגוריית "תוכנית התרבות הטובה ביותר".

ב-28 בפברואר 2018 התוכנית בוטלה.

את התכנית החליפה סוכן תרבות שמנחה קובי מידן.

## ראו גם
* היהודים באים
* מדינת הגמדים
* המרדף

## קישורים חיצוניים
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
מלון מטרופול מוסקבה

**מלון מטרופול מוסקבה** (ברוסית: **Гостиница Метрополь**) הוא מלון יוקרה היסטורי במרכז מוסקבה.

המלון נבנה בשנים 1898–1905. שימש כמקום מפגש לאמנים, פוליטיקאים ואנשי עסקים בולטים לאורך השנים. בשנת 1986 החל שיקום ושחזור של המלון, שנמשך חמש שנים. במהלך עבודות השיקום הוחזרו החזיתות למצבן המקורי ובחללים הפנימיים שוחזרו ציורי הקיר המקוריים ואלמנטים רבים של עיצוב דקורטיבי.

בשנים שלאחר מכן ביקרו במלון ראשי מדינות וממשלות, כוכבי קולנוע, מוזיקה וספורט. בין האורחים הנכבדים של המטרופול נשיא צרפת ז'אק שיראק, נשיא פקיסטן פרבז מושארף, נשיא סין חו ג'ינטאו, מעצבי האופנה ג'ורג'ו ארמני ופייר קרדן, הזמרים אלטון ג'ון, מייקל ג'קסון, חוליו איגלסיאס ובנו אנריקה, כוכבי האופרה מונסראט קבאל ופלאסידו דומינגו, הקולנוענים פרנסיס פורד קופולה ולוק בסון, השחקניות קתרין דנב, אנני ז'ירארדו, שרון סטון ועוד רבים.

אירועי ספרו של אמור טאוולס, ג'נטלמן במוסקבה, מתרחשים במלון זה.

העיצוב הפנימי והחיצוני של המלון מרשים במיוחד. הוא מעוטר בויטראז'ים, ציורי קיר ופרטי אמנות יפים, כולל פסיפס ענק בחזית המלון שנוצר על ידי האמן מיכאיל ורובל. המלון ממוקם בלב מוסקבה, בקרבת תיאטרון בולשוי והכיכר האדומה. הוא מציע מגוון רחב של שירותים יוקרתיים ומהווה מוקד משיכה לתיירים ומקומיים כאחד.

## קישורים חיצוניים

* 

קטגוריה:מוסקבה: בתי מלון
וילהלם היינריך, נסיך נסאו-אוזינגן

**וילהלם היינריך, נסיך נסאו-אוזינגן** (בגרמנית: **Wilhelm Heinrich von Nassau-Usingen**, 2 במאי 1684 - 14 בפברואר 1718), היה נסיך נסאו-אוזינגן בין השנים 1702–1718.

## ביוגרפיה
וילהלם היינריך נולד בס-הרטוחנבוס ב-2 במאי 1684, לולארד, נסיך נסאו-אוזינגן ולקתרין פרנסיסקה, רוזנת קרואי-רל, בתם של אוסטאך השני, רוזן קרואי-רל והברונית תאודורה מריה גרטרוד פון קטר צו לאגה. בצעירותו התגייס וילהלם היינריך לצבא ההולנדי, ובשנת 1691 הועלה לדרגת קפטן. בין השנים 1701–1707 היה וילהלם היינריך מפקד הרגימנט הוולוני בדרגת קולונל, ובשנת 1703 אף נפצע במהלך קרב אקרן במלחמת הירושה הספרדית.

בשנת 1702 מת אביו ולארד, נסיך נסאו-אוזינגן, ווילהלם היינריך עלה לשלטון במקומו, אולם מכיוון שהיה קטין שלטה אמו כעוצרת במקומו. בשנת 1707 הקים וילהלם היינריך את הכפר וילהמסדורף, אשר סופח בשנת 1972 לעיר השכנה אוזינגן.

ב-14 בפברואר 1718 מת וילהלם היינריך באוזינגן, ובמקומו עלה לשלטון בנו קרל, נסיך נסאו-אוזינגן, אולם בעקבות היותו קטין שלטה אשתו כעוצרת עד לבגרותו של קרל.

## משפחתו
ב-26 בדצמבר 1734 התחתן וילהלם היינריך עם שרלוטה אמליה, רוזנת נסאו-דילנבורג, בתם של היינריך, נסיך נסאו-דילנבורג ולדורותיאה אליזבת, נסיכת שלזיה-לגניצה, ממנה נולדו לו 9 ילדים:
* פרנסואז, נסיכת נסאו-אוזינגן (1707–1750)
* היינריך מנסאו-אוזינגן (1708)
* אמליה, נסיכת נסאו-אוזינגן (1709)
* וילהלם מנסאו-אוזינגן (1710)
* קרל, נסיך נסאו-אוזינגן (1712–1775)
* הדוויג, נסיכת נסאו-אוזינגן (1714–1786)
* לודוויג מנסאו-אוזינגן (1714)
* יוהנה, נסיכת נסאו-אוזינגן (1715–1716)
* וילהלם היינריך, נסיך נסאו-זארבריקן (1718–1768)

## קישורים חיצוניים

* 

קטגוריה:נסיכים גרמנים
קטגוריה:בית נסאו
קטגוריה:ילידי 1684
קטגוריה:נפטרים ב-1718
אבייטגראסו

**אבייטגראסו** (במילאנזית: **Biegrass**, באיטלקית: **Abbiategrasso** בעבר נקראה אבייטה גראסו) היא קומונה ועיירה במטרופולין של מילאנו במחוז לומברדיה. היא ממוקמת בעמק הפו, כ-22 קילומטרים מערבית למילאנו.

## גאוגרפיה
שטח העיר נכלל כולו בפארק הטבע של עמק הטיצ'ינו בלומברדיה. העיר מתרוממת על גבי שלוחה בעמק טיצ'ינו המחלקת את עמק הפו לעמק הפו העליון ועמק הפו התחתון. שטח העיר גובל בנהר הטיצ'ינו העובר ממערב לעיר, ונחצה על ידי שני יובליו: נוויליו גרנדה ונוויליו די ברקוארדו. למרות שאיננה מיושבת בצפיפות, זהו היישוב העירוני הגדול ביותר במטרופולין של מילאנו אחרי מילאנו עצמה.

## היסטוריה
נראה שהיישוב היה קיים כבר מהתקופה הרומית. שמו מעיד על כך שהוא היה חלק משטח המכונה "עמק פורה". מסמך משנת 1304 מתייחס למקום בביטוי "Habiate qui dicitur Grasso", שהפך בהדרגה לשם Abbiategrasso. המקום קיבל מעמד של עיר בצו מלכותי ב-31 במרץ 1932.

## אתרים מרכזיים
***מצודת ויסקונטי (Castello Visconteo)** - מצודה שנבנתה ב-1382 על ידי דוכס מילאנו הראשון, ג'אן גלאצו ויסקונטי, על בסיס מבצר שהיה קיים מהמאה ה-13. המצודה הורחבה על ידי בנו ויורשו, פיליפו מריה ויסקונטי אחרי שנת 1438. המצודה היא בצורת ריבוע ויש בה מגדל מבוצר בפינה הדרום-מזרחית. בחללים הפנימיים מצויים פרסקאות וציורי קיר בסגנון רנסאנסי. בחצר הפנימית יש פורטיקות.
***כנסיית הבזיליקה החדשה של סנטה מריה (Basilica di Santa Maria Nuova)** - נבנתה בשנת 1388 כדי לחגוג את הולדתו של בנו של ג'אן גלאצו ויסקונטי, ג'ובאני מריה. קדמה למבנה אכסדרה מרובעת מתקופת הרנסאנס. למבנה חזית בלתי גמורה משנת 1497, ויש המייחסים את אכסדרת הכניסה אליה לאדריכל ולצייר דונאטו ברמנטה. לאחר ועידת טרנטו ובמסגרת הקונטרה-רפורמציה, קידש ב-1578 הקרדינל קארלו בורומאו את המבנה כ"כנסייה חדשה".
***כנסיית סן ברנרדינו (Chiesa di San Bernardino)** - במקורה - כנסייה שנבנתה במאה ה-15 לכבוד סן ברנרדינו. הורחבה ושופצה באופן ניכר במהלך המאה ה-17, ועוצבה בסגנון הבארוק על ידי האדריכל פרנצ'סקו מריה ריקיני .

## גלריית תמונות

קובץ:Pza-Marconi 04 04 2016 008.jpg|פיאצה מרקוני ובנין העירייה
קובץ:Navigli di Milano Naviglio Bereguardo01.jpg|נהר נוויליו די ברקוארדו העובר בעיר
קובץ:Abbiategrasso - Basilica Santa Maria Nuova - panoramio.jpg|חזית כנסיית הבזיליקה החדשה של סנטה מריה.
קובץ:Abbiategrasso MI - Piazza Camillo Golgi - panoramio.jpg|פיאצה קמילו גולג'י, על שם חתן פרס נובל לרפואה שגילה את תגליותיו החשובות במעבדת בית החולים המקומי.


## קישורים חיצוניים

* 

## הערות שוליים

קטגוריה:מילאנו
קטגוריה:לומברדיה: ערים
אהבה חסרה (סרט, 2017)

**אהבה חסרה** (ברוסית: **Нелюбо́вь**) הוא סרט דרמה רוסי עטור שבחים, בבימויו של אנדריי זוויאגינצב. הסרט הוקרן בבכורה עולמית בתחרות הראשית של פסטיבל קאן ה-70, שבמסגרתו הסרט קיבל את פרס חבר השופטים.

צוות ההפקה, שכולל את הבמאי אנדריי זוויאגינצב, המפיקים אלכסנדר רודניאנסקי וסרגיי מלקומוב, התסריטאי אולג נגין והצלם מייקל קריצ'מן, עבדו בעבר יחד על הסרטים "ילנה" (2011) ו-"לויתן" (2014), שזכו אף הם להצלחה בפסטיבל קאן.

ברוסיה הקרנת הבכורה התקיימה ב-1 ביוני 2017. הסרט זכה בפרס סזאר לסרט הטוב ביותר והיה מועמד מטעם רוסיה לפרס אוסקר (2018) בקטגוריית הסרט הזר הטוב ביותר.

## תקציר עלילת הסרט
[ממוזער|חלק גדול מהסצנות צולמו בפארק טושינסקי שב[מוסקבה.]]
הסרט מספר על משפחה מודרנית במוסקבה שבה בני הזוג מתגרשים, אבל לא מצליחים להחליט עם מי להשאיר את בנם אליושה.

בסדרה של סכסוכים אינסופיים ותביעות הדדיות הם מזניחים את בנם אליושה, שמרגיש שאינו רצוי וכי שני ההורים לא רוצים אותו ומחליט לאחר אחד הריבים שלהם להיעלם לפתע.

## שחקנים ודמויות
* מריאנה ספיבאק - ז'ניה, אשתו של בוריס
* אלכסיי רוזין - בוריס, בעלה של ז'ניה
* מאטוויי נוביקוב - אליושה, בנם של ז'ניה ובוריס
* מרינה וסילייבה - מאשה, פלגשו של בוריס
* אנדריס קייש - אנטון, מאהבה של ז'ניה
* אלכסיי פאטייב - איוואן, ראש חוליית החיפוש

## פרסים ומועמדויות

## קישורים חיצוניים

* "אהבה חסרה" באתר עין הדג
* "אהבה חסרה"  באתר Sony Pictures Entertainment
* קדימון מתורגם באתר יוטיוב
* 
**ביקורות**
* 
* 
* 
* 
* יעל שוב, "אהבה חסרה": סרט קודר שלא מחויב לקתרזיס ההוליוודי, באתר Time Out ישראל, 1 בפברואר 2018

## הערות שוליים

קטגוריה:סרטי 2017
קטגוריה:סרטים רוסיים
קטגוריה:סרטים ברוסית
קטגוריה:סרטי דרמה רוסיים
קטגוריה:סרטים רוסיים מועמדים לפרס אוסקר
קטגוריה:מוסקבה בקולנוע
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטים על ילדים
רכס צ'יזמור

**רכס צ'יזמור** (באנגלית: **Chismore Range**) הוא רכס הרים קטן, ששטחו 22 קמ"ר, המהווה חלק מרכסי קיטימט. גובהו של הרכס 432 מטרים מעל פני הים.

הרכס ממוקם בקצהו המערבי של האי פורצ'ר, בפרובינציית קולומביה הבריטית שבקנדה.

## היסטוריה
שמו של הרכס ניתן לו רשמית ב-2 באוקטובר 1946.

## קישורים חיצוניים
* רכז צ'יזמור באתר ממשלת קנדה
* רכס צ'יזמור באתר ממשלת קולומביה הבריטית
* מיקום רכז צ'יזמור
* תצלום לוויין של רכס צ'יזמור
* תחזית מזג אוויר עבור רכס צ'יזמור
** מפת מזג אוויר עדכנית עבור רכס צ'יזמור

## הערות שוליים

צ'יזמור
צ'יזמור
האי טאוור

**האי טאוור** (באנגלית: **Tower Island**)** **הוא אי אנטארקטי שאורכו 9 ק"מ, ושיאו בגובה 305 מטרים מעל פני הים. האי מצוי 37 קילומטרים צפונית מזרחי לאי טרינטי, בקצה הצפון מזרחי של ארכיפלג פאלמר, סמוך לחצי האי האנטארקטי. בסמוך לחופו המערבי של האי מצויים סלעי פרל.

## היסטוריה
### מקור השם

שמו של האי ניתן לו ב-30 בינואר 1820 על ידי אדוארד ברנספילד מהצי המלכותי, אשר תיאר אותו כ"אי עגול". השם אומץ רשמי ב-1 בינואר 1947.

## קישורים חיצוניים
* האי טאוור באתר The SCAR Composite Gazetteer of Antarctica  (CGA)
* תצלום האי טאוור, ותיאור גילוי האי
* תצלום לוויין של האי טאוור
* תצלום לוויין של האי, ומידע היסטורי וגאוגרפי

## הערות שוליים

טאוור
בית הכנסת הגדול (בני ברק)

**בית הכנסת הגדול** בבני ברק ממוקם ברחובה הראשי של העיר, רחוב רבי עקיבא.

"בית הכנסת הגדול הישן" נוסד בכ"ד באלול תרפ"ח ברחוב קאליש. ישנם בו שישה חדרי תפילה, ובהם מניינים ושיעורים לאורך רוב שעות היום.

"בית הכנסת הגדול החדש", ברחוב רבי עקיבא, בצמוד לבית הכנסת הגדול הישן, נחנך ב-1962. יוזם בית כנסת זה היה אברהם שטרן, לעילוי נשמת בני משפחתו שנספו בשואה ושני בניו חללי צה"ל. כיום מתפללת בו קהילה של יוצאי ישיבת חברון ויש בו כולל של כמה מאות אברכים.

## היסטוריה
ממוזער|250px|בית הכנסת הגדול הישן בימיו הראשונים
הנחת אבן הפינה לבית הכנסת הגדול של המושבה הצעירה הייתה בי' באב תרפ"ז. שנה לאחר מכן, באלול תרפ"ח, נחנך בית הכנסת בטקס מפואר שבו נכח גם הרב אברהם יצחק הכהן קוק, הרב הראשי לארץ ישראל.

במשך שנים רבות, רב בית הכנסת הגדול הישן היה הרב שמעון ננקנסקי (בנו של הרב שלום אליהו ננקנסקי). בתחילת שנות האלפיים עבר בית הכנסת שיפוץ נרחב במימונו של רפאל הלפרין. יש בו כמה אולמות תפילה, והמניין המרכזי מתקיים בחדר המרכזי המכונה "האולם הגדול". נוסח התפילות בחדר זה הוא נוסח ספרד, בשאר האולמות נוסח התפילה משתנה לפי זהותו של זה שנבחר לשמש כשליח ציבור.

בשנת 1962 נפתח בצמוד לבית הכנסת הישן בית הכנסת הגדול החדש, המכיל כמה מאות מקומות ישיבה ובית הכנסת הוותיק קיבל את השם "בית הכנסת הגדול הישן". יוזם בית הכנסת אברהם שטרן קרא את שמו "גיבורי ישראל" על שם הנופלים במלחמות ישראל. שניים מבניו של שטרן נפלו במלחמת העצמאות במסגרת הפלוגה הדתית של הפלמ"ח. בבית הכנסת פעלה קהילה ציונית דתית לאומית. עם השנים עזבו בני הקהילה למקומות יישוב אחרים והמעטים שנותרו התבגרו. בימי חול היה בית הכנסת סגור.

בתחילת שנות האלפיים, עם התמעטותם של המתפללים הוותיקים, נכנסו לעמותת בית הכנסת גם מתפללים חרדים מיוצאי ישיבת חברון, ובמשך הזמן החלו לנהל את המקום. בבית הכנסת ישנו לוח הנצחה לראש הממשלה המנוח מנחם בגין ובו תקציר קורות חייו.

בקומת הקרקע מתנהל בית תמחוי "בית התבשיל". בקומה השנייה בית הכנסת האמור של יוצאי ישיבת חברון ובקומה השלישית כולל "הליכות משה" (על שם משה שניצר), במימונו של דן גרטלר, שמימן גם את עלות בניית הקומה השלישית.

שמאל|ממוזער|250px|פנים "האולם הגדול" בבית הכנסת הישן
קטגוריה:בני ברק: בתי כנסת
קטגוריה:בתי כנסת אשכנזיים

## קישורים חיצוניים
* חדש אסור מן התורה, סיור בבתי כנסת, מקור ראשון.
* 
* 
*הרב הרצוג בהנחת אבן הפינה לבית כנסת הגדול בבני ברק, הצופה 1950
שון וייט

**שון רוג'ר וייט** (באנגלית: **Shaun Roger White**; נולד ב-3 בספטמבר 1986) הוא ספורטאי אמריקאי המתמחה בגלישת שלג ובסקייטבורדינג. וייט זכה בשלוש מדליות זהב בגלישת חצי צינור באולימפיאדת החורף (טורינו 2006, ונקובר 2010 ופיונגצ'אנג 2018), ב-13 מדליות זהב במשחקי האקסטרים חורף ובשתי מדליות זהב במשחקי האקסטרים.

## ביוגרפיה
וייט נולד בסן דייגו, קליפורניה שבארצות הברית. אביו עבד במחלקת המים של עיריית סן קלמנטה ואמו כמלצרית. כתינוק סבל מטטרלוגיה על שם פאלוט (מום בלב) ונאלץ לעבור שני ניתוחים עד גיל שנה.

### גלישת שלג
וייט החל להתאמן בגלישת שלג בהרי סן ברנרדינו. בגיל 13 הפך למקצוען בתחום ובגיל 16 זכה לראשונה באליפות ארצות הברית. ב-2002 זכה בשתי מדליות כסף במשחקי האקסטרים חורף, ב-2003 בשתי מדליות זהב, ומאז זכה בתוארים נוספים. סך הכל השיג שיא של 13 מדליות זהב, שלוש מדליות כסף ושתי מדליות ארד.

באולימפיאדת טורינו (2006) זכה במדליית זהב בתחרות החצי צינור. באולימפיאדת ונקובר (2010) שמר על תוארו, הוא הבטיח את ניצחונו עוד לפני המקצה השני שלו, אף על פי כן החליט לנסות במקצה זה אלמנט קשה במיוחד "Double McTwist 1260", אותו ביצע בהצלחה. באולימפיאדת סוצ'י (2014) סיים במקום הרביעי.

במהלך אימונים לקראת אולימפיאדת פיונגצ'אנג (2018) נחבל בפניו, נזקק לניתוח ול-62 תפרים. אף על פי כן העפיל למשחקים האולימפיים. בפיונגצ'אנג זכה במדליית זהב בפעם השלישית, עם ציון של 97.75 נקודות שהשיג בניסיון האחרון שלו שחתם את התחרות. הוא הצליח לבצע בהצלחה שתי קפיצות רצופות של 1440 מעלות ואת ה-Double McTwist.

באולימפיאדת בייג'ינג (2022) סיים במקום רביעי בתחרות חצי צינור. הוא הודיע שיפרוש לאחר האולימפיאדה.

### סקייטבורדינג
במקביל לגלישת השלג החל להתאמן גם בסקייטבורדינג. בגיל שבע טוני הוק זיהה את כישרונו והפך למנטור שלו. הוא נהיה למקצוען בתחום בגיל 17, ב-2005 זכה במדליית כסף במשחקי האקסטרים, ב-2007 במדליית זהב וחזר על הישג זה גם ב-2011. סך הכל זכה לאורך הקריירה בחמש מדליות במשחקי האקסטרים: שתי זהב, שתי כסף ואחת ארד.

סימר ההיכר של וייט הוא שערו האדמוני, שיחד עם ביצועיו בספורט זיכו אותו בכינוי "Flying Tomato" ("העגבנייה המעופפת").

## פרסים ומועמדויות

## קישורים חיצוניים

* 

* שון וייט, באתר הפדרציה הבינלאומית לסקי
* 
* 

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:משתתפי אולימפיאדת ונקובר (2010)
קטגוריה:משתתפי אולימפיאדת טורינו (2006)
קטגוריה:משתתפי אולימפיאדת סוצ'י (2014)
קטגוריה:משתתפי אולימפיאדת בייג'ינג (2022)
קטגוריה:גולשי סקייטבורד אמריקאים
קטגוריה:גולשי שלג אמריקאים
קטגוריה:זוכי פרס לוריוס: פעילות
קטגוריה:זוכי פרס ESPY
קטגוריה:זוכי פרס בחירת הנוער
קטגוריה:אלופים אולימפיים: סנואובורד
קטגוריה:אלופים אולימפיים מארצות הברית
קטגוריה:גולשי שלג באולימפיאדת פיונגצ'אנג (2018)
קטגוריה:ספורטאים רב תחומיים
קטגוריה:קליפורניה: ספורטאים
קטגוריה:אמריקאים שנולדו ב-1986
ויאצ'סלב איוואנקוב

**ויאצ'סלב קירילוביץ' איוואנקוב** (ברוסית: **Вячеслав Кириллович Иваньков**;; 2 בינואר 1940 - 9 באוקטובר 2009) היה מראשי המאפיה הרוסית וגנב בחוק מפורסם שפעל בברית המועצות ובארצות הברית.

היה ידוע בכינוי "יפונצ'יק" ("היפני") שהוענק לו על שם עיניו המלוכסנות, אם כי ישנה גרסה הטוענת כי קיבל את הכינוי על הישגיו בג'ו ג'וטסו.

## ביוגרפיה
איוואנקוב נולד ב-2 בינואר 1940 למשפחה לא מתפקדת. אמו הייתה עצבנית לעיתים תכופות ואביו היה אלכוהוליסט. בריאותו של איוונקוב בילדותו הייתה חלשה. בבית הספר החליט לחזק את בריאותו ולעסוק אינטנסיבית בענפי ספורט, כגון אגרוף ואמנויות לחימה. מגיל 14 החל ויאצ'סלב לגנוב.

את הפעילות הפלילית החל באמצע שנות ה-60, ועסק בגנבה. בסוף שנות ה-60 הצטרף לכנופיה של גנאדיי קרקוב הידועה בכינוי "מונגול". הכנופיה התמקדה בסחיטת אנשים אמידים. תחת איומים הוציאו אותם מן העיר ואילצו אותם למסור כסף ודברי ערך תוך שימוש באלימות, ואפילו חפרו עבורם קברים כלחץ פסיכולוגי.

ב-1972 עצרו את הכנופיה של "מונגול", רק איוונקוב הצליח להימלט ממאסר והקים כנופיה משלו.

איוונקוב נשפט על שימוש שוד הקשור לאלימות; התנקשות בחיי שוטר; שוד בשימוש בנשק, שבוצע בהכנה מוקדמת עם קבוצת אנשים; נשיאת נשק בלתי חוקית; זיוף מסמכים; שימוש באלימות נגד אזרח הממלא תפקיד ציבורי; פגיעה גופנית מכוונת, שבוצעה במצב של השפעה. ב-1974, בזמן שהותו בכלא בוטירקה, הפך לגנב בחוק וקיבל את הכינוי "יפונצ'יק".

ב-1992 היגר לארצות הברית, התמקם בברייטון ביץ' שבה נמצאת קהילת דוברי רוסית גדולה והפך לראש אחוות סולנצבו של המאפיה הרוסית בניו יורק. ב-1997 נידון לתשע שנות מאסר על סחיטה. ב-2005 בתום תקופת המאסר הוסגר לרוסיה. ברוסיה הואשם איוואנקוב על מקרה מ-1992 שבו הוא רצח שני אזרחים טורקים וניסה להתנקש בטורקי שלישי. ב-18 ביולי 2005 מצא חבר המושבעים של בית המשפט במוסקבה את איוואנקוב חף מפשע.

לאחר הזיכוי איוואנקוב טען שלא יתעסק בעניינים פליליים אבל בכל זאת פעל כ"בורר" בסכסוכים בין ארגוני פשע ובפרט בין טריאל אוניאני לבין  אסלן אוסויאן הידוע בכינוי "סבא חסן". ב-28 ביולי 2009 חווה איוואנקוב ניסיון חיסול - הוא נורה באמצעות רובה צלפים דרגונוב ביציאה ממסעדה "תאיסקי סלון" בנפת חורושיובסקי במוסקבה.

בלילה שבין ה-13 ל-14 בספטמבר 2009 עבר יאפונצ'יק מוות קליני. הוא נפטר מדלקת הצפק ב-9 באוקטובר של אותה שנה במרפאה פרטית במוסקבה.

## קישורים חיצוניים

*  מתוך תוכנית הטלוויזיה "רוסיה הקרימינלית. התרה"
* 

## הערות שוליים

קטגוריה:מאפיונרים רוסים
קטגוריה:גנבים בחוק
קטגוריה:אישים הקבורים בבית העלמין וגנקובסקויה
קטגוריה:רוסים שנולדו ב-1940
קטגוריה:רוסים שנפטרו ב-2009
מלכהלי

**מלכה (מלכהלי) חנוכה** (שם משפחתה בעבר **בלוי**; נולדה בתשל"א, 1971) היא כוכבת ילדים במגזר החרדי, משוררת, מנגנת, שחקנית, מחנכת, ריתמיקאית, כותבת, עורכת ובעלים של מגזין הנשים "אשת" ומוציאה לאור עשרות סרטי ילדים לגיל הרך.

מלכהלי נחשבת לפורצת דרך במגזר החרדי, הן בהיותה מן הראשונות ששרו בקולן לילדים, והן בהוצאת מגזין לנשים דתיות בלבד.

## ביוגרפיה
מלכהלי נולדה בראשון לציון כבת בכורה ללאה ואליעזר ברוק, חסידי חב"ד.

למדה בבית יעקב ומכללת בית רבקה בכפר חב"ד. כבר בילדותה כתבה שירים וניגנה באקורדיון וחלילית, בלימודי התיכון התחילה לנגן באירועים ובגני ילדים, שם הייתה ריתמיקאית מחליפה. בסיום לימודי ההוראה שילבה בין הוראה בחטיבת ביניים, בתי ספר יסודיים ובגני ילדים. לצורך כך כתבה והלחינה שירים. בהמשך הקליטה שירים באולפן.

ב-2003 החלה בהוצאת קלטות שמע לילדים בנושאים חינוכיים, ומאז, המשיכה להפקת סרטוני וידאו ב-DVD, שבהם משולבים סיפורי התנ"ך, הסברים על חגים ונושאי יהדות נוספים. בין הכותרים הללו, "בגן המוזיקלי של מלכהלי", "תפילת טף", "בוקר טוב עם מלכהלי", "מסיבת חנוכה" ו"הבעל שם טוב הקדוש".

ב-2017 התחילה מלכהלי להוציא לאור את "אשת" - ירחון המיועד לנשים, המגזין יוצא בשני פורמטים, האחד עם תמונות נשים למנויים, והשני ללא תמונות נשים ומשווק לחנויות. מלכהלי מלמדת קורס ריתמיקה במסגרות פרטיות ובמכללת "מכללת בית רבקה" בכפר חב"ד.

התאלמנה מ-שלום דב בער בלוי בן הרב יוסף ישראל בלוי, כיום נשואה בנישואים שניים לאבי חנוכה ואם לשמונה. מתגוררת בכפר חב"ד.

ב-2023 נחנכה במשכן הכנסת השדולה למען האישה החרדית והדתית בראשותה של ח"כ לימור סון הר מלך ובהובלה של מלכהלי.

## קישורים חיצוניים
* 

* 
* 
* שירה כהן, מלכהלי: "מה עם כשרות הנפש של הילדים שלנו?", באתר הידברות
* 
* 
* מלכהלי מתארחת בתוכנית עניין משפחתי ברדיו קול חי
* 
* "קיבלתי זכות ענקית לחנך את ילדי ישראל": מלכהלי בריאיון מעורר השראה, ערוץ היוטיוב של הידברות

## הערות שוליים

קטגוריה:נשות חינוך ישראליות
קטגוריה:אנשי חינוך ישראלים
קטגוריה:משוררי ילדים ישראלים
קטגוריה:כפר חב"ד: אישים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:חסידי חב"ד
קטגוריה:שחקניות קולנוע חרדי
קטגוריה:יוצרי קולנוע חרדי
קטגוריה:בוגרות מכללת בית רבקה
קטגוריה:ישראליות שנולדו ב-1971
קטגוריה:ישראלים שנולדו ב-1971
מריה, נסיכת ולדק ופירמונט

**מריה, נסיכת ולדק ופירמונט** (; 23 במאי 1857 - 30 באפריל 1882), הייתה אשתו של וילהלם השני, מלך וירטמברג.

## ביוגרפיה
מריה נולדה ב-23 במאי 1857 בארולזן לגאורג ויקטור, נסיך ולדק ופירמונט ואשתו הלנה, נסיכת נסאו, והייתה אחותם של פרידריך, נסיך ולדק ופירמונט והלנה, נסיכת ולדק ופירמונט.

ב-15 בפברואר 1877 התחתנה מריה בארולזן עם וילהלם, נסיך וירטמברג, ממנו נולדו לה 3 ילדים. ב-30 באפריל 1882 מתה מריה בשטוטגרט, כתוצאה מסיבוכים מהלידה של הילד השלישי שלה, ובעלה וילהלם, שכבר היה בדיכאון בעקבות מותו של בנו יחידו, אמר שמעולם לא התאושש ממכה זו. בשנת 1886 התחתן וילהלם עם שרלוטה, נסיכת שאומבורג-ליפה, ובשנת 1891 הוא הוכתר כמלך וירטמברג.

## משפחתה
ב-15 בפברואר 1877 התחתנה מריה בארולזן עם וילהלם השני, מלך וירטמברג, ממנו היו לה 3 ילדים:
* פאולינה, נסיכת וירטמברג (19 בדצמבר 1877 - 7 במאי 1965); התחתנה בשנת 1898 עם וילהלם פרידריך, נסיך ויד (1872–1945).
* אולריך, נסיך וירטמברג (28 ביולי 1880 - 28 בדצמבר 1880).
* בת שמתה בעת לידתה (24 באפריל 1882).

## אילן יוחסין

## קישורים חיצוניים

* 

## הערות שוליים

קטגוריה:נסיכות גרמניות
קטגוריה:גרמניות שנולדו ב-1857
קטגוריה:גרמנים שנולדו ב-1857
קטגוריה:נפטרות ב-1882
קטגוריה:גרמנים שנפטרו ב-1882
יגואר XJR-9

**יגואר XJR-9** (באנגלית: **Jaguar XJR-9**) היא מכונית מרוץ מתוצרת יצרנית הרכב יגואר, אשר יוצרה בין השנים 1988–1989 עבור **FIA Group C** בשיתוף **International Motor Sports Association** כדי להתחרות במרוץ 24 השעות של דייטונה.

דגם ה"יגואר XJR-9" נבנה בשיתוף חברת הנדסת מכוניות המרוץ **Tom Walkinshaw Racing (TWR)**.

במרוץ 24 השעות של לה מאן ניצחה XJR-9 במשך 6 מרוצים.

## יגואר XJR-9
* מנוע מרכזי
* גוף הדגם בנוי מסיבי פחם
* שלדת הדגם בנויה מיציקת סיבי פחם ביחד עם קוולאר
* השעיה אחורית: מגנזיום uprights, סליל טיטניום מעל dampers
* יחס כוח למשקל: 0.85 כ"ס ל-ק"ג
* מעצורים: דיסקים מאווררים TWR
* הזרקת דלק: Zytek

## גלריה

קובץ:Jaguar XJR-9.jpg | "יגואר XJR-9"
קובץ:Jaguar XJR9.jpg | "יגואר XJR-9"
קובץ:Jaguar-XJR-9 n°1.jpg | "יגואר XJR-9"
קובץ:Jaguar XJ - Night and Day with Andy Wallace (23461018016).jpg | "יגואר XJR-9"
קובץ:Jaguar XJR8-9 (1987).ogg | "יגואר XJR-9"


## קישורים חיצוניים

* 
* 
*  (ריאיון עם המעצב טוני סאות'גייט)
* 
* 

## הערות שוליים

קטגוריה:דגמי מכוניות שהושקו ב-1988
קטגוריה:מכוניות בריטיות
XJR-9
קטגוריה:מכוניות מרוץ
קטגוריה:מכוניות עשויות סיבי פחמן
קטגוריה:מכוניות מנוע מרכזי
הסוד של קריקלי הול

**הסוד של קריקלי הול** (באנגלית: **The Secret of Crickley Hall**) הוא עיבוד טלוויזיוני של ג'ו אהירן עבור ה-BBC לרומן באותו שם מאת הסופר הבריטי ג'יימס הרברט.

הסדרה מציגה שתי עלילות במקביל. קו העלילה הראשי מתרחש ב-2006 ועוקב אחר קורותיהם של בני משפחת קיילי ששכרו את הבית קריקלי הול אחרי שאב המשפחה, גייב קיילי (טום אליס), מקבל חוזה עבודה באזור. הסיפור השני מוצג בסדרה של פלשבקים על אירועים המתרחשים בשנת 1943. בקריקלי הול חיו אז יתומים שפונו מלונדון בתקופת מלחמת העולם השנייה.

## תקציר עלילה
גייב קיילי, אשתו איב וילדיהם לורן קמרון וקלי חיים בלונדון. באחד הימים הילד קאם נעלם. אמו נרדמה לכמה שניות כשהוא שיחק במגרש המשחקים והוא פשוט נעלם. אחד עשר חודשים אחר כך, גייב מציע לאשתו לעבור לחיות בצפון אנגליה, קרוב לחוף המזרחי. שם הוא מקווה שהשינוי במקום המגורים יביא לאשתו נחמה כלשהי, מכיוון שהיא נאחזת בתקווה שקאם עדיין בחיים.

## צוות השחקנים
### הדמויות כיום

### דמויות מ-1943

## שידור הסדרה
המיני-סדרה "הסוד של קריקלי הול" שודרה לראשונה בארצות הברית בערוץ BBC America ב-28 באוקטובר 2012 ברצף של שלוש שעות. בממלכה המאוחדת שודרה הסדרה בערוץ BBC One בהמשכים שבועיים החל מ-18 בנובמבר 2012.

## אתרי צילומים
הבית המופיע בתחילת הסדרה הוא בית ברחוב אוקספורד באלטרינצ'ם. הכפר דאונהאם שבלנקשייר שימש לצילומי הכפר דווילס קליב. הפאב המקומי "The Assheton Arms" שימש כפאב שבסדרה "ברנבי אין". הצילומים בכנסייה נערכו בכנסיית דאונהאם סנט לאונרד. הבית קריקרלי הול צולם בבאודן הול בצ'אפל-אן-לה-פרית' שבדרבישייר. סצנות המלחמה צולמו ברחוב הסקיסון, רחוב פוקנר וכיכר פוקנר בליברפול.

## קישורים חיצוניים

* "הסוד של קריקלי הול" באתר ה-BBC

## הערות שוליים

קטגוריה:סדרות אימה בריטיות
קטגוריה:סרטים מבוססי ספרים
קטגוריה:מיני-סדרות טלוויזיה
ח'רבת'א בני חארת'

**ח'רבת'א בני חארת**' (בערבית: **خربثا بني حارث**) הוא כפר פלסטיני הממוקם כ-15 ק"מ מערבית לרמאללה, בנפת רמאללה ואל-בירה, כקילומטר ממזרח למודיעין עילית. מקור שם הכפר הוא כנראה שיבוש של המילים "חירבת בני חרית" ("חורבות בני חרית"). לפי נתוני הלשכה הפלסטינית המרכזית לסטטיסטיקה, הכפר מנה 3,471 תושבים. העיירות והכפרים הסמוכים כוללים את בילעין מדרום, את ראס כרכר ממזרח, ואת דיר קדיס ממערב. שטחו הכולל של הכפר הוא כ-7,120 דונם.

## היסטוריה
לפי עדויות ארכאולוגיות אזור הכפר היה מיושב כבר מתקופת הברזל II. ממערב לכפר, נמצאות "ח'רבת אל משעיר" "ח'רבת ג'רדה" בהם נמצאו חרסים מתקופת הברזל, כמו גם חרסים מתקופות מאוחרות יותר.

גרעין הכפר הנוכחי הוקם מסביב לקבר שייח ("שייח אבו יוסוף").
### התקופה העותמאנית
ברשומות המס העות'מאני משנת 1596, תושבי הכפר שילמו מס על גידולי חיטה, שעורה, זיתים, גפנים, ועיזים., 29 משפחות התגוררו בכפר. לפי ויקטור גרן, גרו בכפר 200 תושבים בשנת 1870.

בסקר של הקרן לחקר ארץ ישראל משנת 1882 מתואר הכפר כ-"כפר קטן על ראש גבעה, מוקפת במטעי זיתים.

### בתקופת המנדט הבריטי
בימי המנדט הבריטי נכלל הכפר בנפת רמלה. במפקד 1922, בח'רבת'א בני חארת' נמנו 338 תושבים, כולם מוסלמים, במפקד 1931 גדלה האוכלוסייה ל-469 ששכנו ב-103 בתים. 

בסקר הכפרים 1945 בארץ ישראל, הוערכה אוכלוסיית הכפר ב-650 תושבים, שהיו בבעלותם 7,120 דונם. מתוך מספר זה 2,788 דונם, היו של מטעים ואדמות השקיה, 591 של גידולי דגנים, ו-13 דונם היו קרקע בנויה.

בעקבות מלחמת העצמאות ולאחר הסכמי שביתת-הנשק של 1949, עבר הכפר לשלטון ירדני.

### לאחר 1967
בעקבות מלחמת ששת הימים, ב-1967, עבר הכפר משליטה ירדנית לישראלית. בהסכם אוסלו ב' סווג השטח הבנוי של הכפר כשטח B.

תושבי הכפר היו ועדיין מעורבים במאבק נגד גדר ההפרדה אשר חלק ממנה הוקם על אדמותיהם ולטענתם פוגעת בחייהם. מועצת הכפר ומספר מתושבי הכפר אף עתרו ב-2004 לבג"ץ בעניין זה ועתירתם נדחתה. בנובמבר 2006 אישר ראש הממשלה אהוד אולמרט את הרחקת גדר ההפרדה מהקו הירוק באזור, כדי שתכלול את ההתנחלויות ניל"י ונעלה. כך מצאו 25 אלף תושבי הכפרים באזור במעין מובלעת שגבולותיה הגדר על הקו הירוק ממערב, והכביש והגדר סביב ניל"י ונעלה ממזרח. בנוסף לגדר, הוקמה חסימה המונעת מעבר רכבים של תושבים פלסטינים בין כביש 446 לכביש 463 במקום הידוע כ"צומת הדואר" (על שם בית הדואר ששכן בסמוך בתקופת המנדט). המחסום הוסר בנובמבר 2010.

## קישורים חיצוניים


*Welcome To Kharbata
*Survey of Western Palestine, Map 14:  IAA, Wikimedia commons
*Kharbatha Bani Harith Village (Fact Sheet), המכון למחקר יישומי - ירושלים (ARIJ)
*Kharbatha Bani Harith Village Profile, Applied Research Institute - Jerusalem (ARIJ)
*Kharbatha Bani Harith aerial photo, Applied Research Institute - Jerusalem (ARIJ)


## הערות שוליים

קטגוריה:נפת רמאללה ואל-בירה
יגואר S-Type (1963)

**יגואר S-Type ** (באנגלית: **Jaguar S-Type**) היא מכונית סלון, 5 מושבים, מתוצרת **[[יגואר (יצרן רכב)|יגואר]]** שיוצרה בבריטניה בין השנים 1963–1968.

מדגם "יגואר S-Type" נפח מנוע 3.4 ליטר יוצרו 9,928 יחידות.

מדגם "יגואר S-Type" נפח מנוע 3.8 ליטר יוצרו 15,056 יחידות.

## דגמי יגואר S-Type (1963)

* 3.4 ליטר (Jaguar 3,4 Litre S-Type)
* 3.8 ליטר (Jaguar 3,8 Litre S-Type)

## תאוצות דגמי "יגואר S-Type"
* 10.0 שניות בין מהירות 0-97 קמ"ש (דגם 3.4 ליטר אוטומט)
* 13.9 שניות בין מהירות 0-97 קמ"ש (דגם 3.4 ליטר תמסורת ידנית + אוברדרייב)
* 11.5 שניות בין מהירות 0-97 קמ"ש (דגם 3.8 ליטר אוטומט)
* 10.3 שניות בין מהירות 0-97 קמ"ש (דגם 3.8 ליטר תמסורת ידנית + אוברדרייב)

## גלריה

Jaguar (2449456694).jpg | יגואר S-Type
Jaguar 3.8S (1967), Dutch licence registration AH-17-59 pic4.JPG | יגואר S-Type, שנת 1967 
1965 Jaguar 3.8S.jpg | יגואר S-Type, שנת 1965
Jaguar S Type 3.8 1968 - Flickr - mick - Lumix.jpg | יגואר S-Type, שנת 1968
1966 Jaguar S Type 3.8 - Flickr - The Car Spy (17).jpg | יגואר S-Type, שנת 1966 - מבט לתא הנהג
1966 Jaguar S Type 3.8 - Flickr - The Car Spy (24).jpg | יגואר S-Type, שנת 1966 - מבט למנוע 3.8 ליטר
1966 Jaguar S Type 3.8 - Flickr - The Car Spy (22).jpg |לוגו יגואר S-Type, שנת 1966
1966 Jaguar S Type 3.8 - Flickr - The Car Spy (3).jpg | יגואר S-Type, שנת 1966
1966 Jaguar S Type 3.8 - Flickr - The Car Spy (13).jpg | יגואר S-Type, שנת 1966 - מבט למושבים הקדמיים
1966 Jaguar S Type 3.8 - Flickr - The Car Spy (14).jpg | יגואר S-Type, שנת 1966 - מבט למושבים האחוריים
1966 Jaguar S Type 3.8 - Flickr - The Car Spy (27).jpg | יגואר S-Type
1966 Jaguar S Type 3.8 - Flickr - The Car Spy (9).jpg | יגואר S-Type, שנת 1966 - מבט לתא הנהג
1966 Jaguar S Type 3.8 - Flickr - The Car Spy (8).jpg | יגואר S-Type, שנת 1966 - מבט לשעוני הבקרה (מימין: מד אוץ, משמאל: מד טורים, למטה משמאל: שעון אנלוגי)
1966 Jaguar S Type 3.8 - Flickr - The Car Spy (7).jpg | יגואר S-Type, שנת 1966 - המתגים ושעוני הבקרה (מימין לשמאל: מד חום המנוע, מד שמן, מד מכל דלק, מד מתח חשמלי)
Jaguar S Type 3.8 (1966) - 14451080031.jpg | יגואר S-Type, שנת 1966
1966 Jaguar 3.85 (34303194212).jpg | יגואר S-Type, שנת 1966


## ראו גם
* יגואר
* יגואר MK2
* יגואר Mark X
* יגואר XKSS
* יגואר S-Type (1999)

## לקריאה נוספת
* ["יגואר S-Type (1963)" - תמונות](https://www.google.co.il/search?q=Jaguar+S-Type+(1963))&tbm=isch&source=iu&ictx=1&fir=pW3Nf8P8OV6TsM%253A%252Cy7g_XvAHxcXAJM%252C_&usg=__gKnJll_7dSnW5fFyvA5ZiskbzHU%3D&sa=X&ved=0ahUKEwjqpffb5fzYAhVMJ1AKHdxOBsMQ9QEILjAC#imgrc=pW3Nf8P8OV6TsM:)
## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1963
קטגוריה:מכוניות בריטיות
S Type
אליסון דודי

**אליסון דודי** (באנגלית: **Alison Doody**, נולדה ב-9 במרץ 1966) היא שחקנית ודוגמנית אירית.

## ביוגרפיה
דודי נולדה בדבלין. היא התגלתה על ידי צלם שהתרשם ממנה והחלה לעבוד כדוגמנית בפרסומות.

לאחר שמשכה את תשומת לבם של מלהקי סרטי "ג'יימס בונד" היא קיבלה תפקיד קטן בסרט "רצח בעיניים". בגיל שמונה עשרה היא הייתה לנערת בונד הצעירה אי פעם. היא נבחרה לאחת משתים עשרה השחקניות החדשות המבטיחות של 1986. לאחר מכן היא שיחקה גם תפקיד מינורי בסרט "עדות במבחן" לצד מיקי רורק.

ב-1987 הופיעה בתפקיד ללא דיבור בעיבוד של ערוץ הולמרק לספר "סוד הגן הנעלם".

ב-1988 שיחקה בפרק של סדרת הפנטזיה "סיפורי עמים" ובאותה שנה שיחקה בסרט "טאפין", לצד פירס ברוסנן.

ב-1989 שיחקה דודי בתפקיד הזכור ביותר שלה, הארכאולוגית האוסטרית הנאצית ד"ר אלזה שניידר, בסרט "אינדיאנה ג'ונס ומסע הצלב האחרון".

ב-2003 שיחקה בסרט "השחקנים", לצד מייקל קיין.

בשנת 2022 גילמה את אשתו של ריי סטיבנסון בסרט הפעולה ההודי "RRR".

ב-1994 היא נישאה לגאווין או'ריילי, ולהם שתי בנות. היא נפרדה ממנו ב-2004, וב-2006 השניים התגרשו.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה איריות
קטגוריה:נערות בונד
קטגוריה:איריות שנולדו ב-1966
קטגוריה:אירים שנולדו ב-1966
קייטי בויל

**קייטי בויל** (באנגלית: **Katie Boyle**; 29 במאי 1926 – 20 במרץ 2018) הייתה מנחת טלוויזיה ושחקנית בריטית.

## ביוגרפיה
קייטי בויל נולדה בפירנצה למרקיז איטלקי ואשתו האנגליה. היא עברה לאנגליה ב-1946 והחלה שם בקריירת דוגמנות שכללה גם עבודות למגזין ווג.

בשנות החמישים החלה להופיע בסרטי קולנוע ובהם "האמת אודות נשים" לצד דיאן סילנטו, "יומנו של גנרל תומסון" ו"כוונה להרוג". באותן שנים החלה לעבוד כקריינית עבור ה-BBC, לאחר מכן החלה להנחות בערוץ תוכניות כגון "מה השורה שלי" ו"Juke Box Jury".

ב-1968 השתתפה בחידון טלוויזיוני העוסק בידע ברפואה אך התוכנית בוטלה לאחר שלושה פרקים בלבד. במהלך שנות השישים השתתפה בסדרת פרסומות טלוויזיה עבור מותג הסבון "Camay".

היא הנחתה ארבע פעמים את תחרות האירוויזיון, אותה אירחה הממלכה המאוחדת בשנים 1960, 1963, 1968 ו-1974. בנוסף הנחתה ב-1961 את התחרות לבחירת השיר שייצג את הממלכה המאוחדת באירוויזיון, "שיר עבור אירופה".

ב-2004 השתתפה בתוכנית "החוליה החלשה" בפרק ספיישל שעסק באירוויזיון.

בויל פרסמה שלושה ספרים שכתבה ובהם אוטוביוגרפיה הנקראת "מה עשתה קייטי" ופורסמה ב-1980.

### חיים אישיים
ב-1947 היא נישאה לריצ'רד בויל, הרוזן התשיעי של שאנון, ב-1955 הם התגרשו אך עדיין שמרה על שם משפחתו. מאוחר יותר באותה שנה התחתנה עם גרוויל בייליס, ממנו התאלמנה ב-1976. ב-1979 התחתנה עם מפיק התיאטרון פיטר סונדרס וגם ממנו התאלמנה ב-2003.

## קישורים חיצוניים

קטגוריה:מנחי האירוויזיון בממלכה המאוחדת
קטגוריה:מנחות טלוויזיה בריטיות
קטגוריה:שחקניות קולנוע וטלוויזיה אנגליות
קטגוריה:דוגמניות אנגליות
קטגוריה:דוגמנים בני מלוכה ואצולה
קטגוריה:בריטיות שנולדו ב-1926
קטגוריה:בריטים שנולדו ב-1926
קטגוריה:בריטיות שנפטרו ב-2018
קטגוריה:בריטים שנפטרו ב-2018